CELEX: 32006R0400
Language: sk
Date: 2006-03-08 00:00:00
Title: Nariadenie Komisie (ES) č. 400/2006 z  8. marca 2006  týkajúce sa zatriedenia určitých druhov tovaru do kombinovanej nomenklatúry

9.3.2006   
            
            
               SK
            
            
               Úradný vestník Európskej únie
            
            
               L 70/9
            
         
      NARIADENIE KOMISIE (ES) č. 400/2006
   z 8. marca 2006
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod číselný znak KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod číselný znak KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 267/2006 (Ú. v. EÚ L 47, 17.2.2006, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Súbor na maloobchodný predaj pozostávajúci z:
                              
                                          —
                                       
                                       
                                          prenosného prístroja na batériu určeného na záznam a reprodukciu digitálneho zvuku, ktorý v jednej skrini obsahuje nasledujúce súčasti: signalizačný elektronický systém s digitálnym/analógovým konvertorom, pamäť flash, ovládacie tlačidlá, priehradku na batériu, prípojku pre USB a konektor pre slúchadlá,
                                       
                                    
                                          —
                                       
                                       
                                          rozhlasového prijímača na batériu so slúchadlami a s prípojným káblom,
                                       
                                    
                                          —
                                       
                                       
                                          kábla USB,
                                       
                                    
                                          —
                                       
                                       
                                          CD-ROM-u a
                                       
                                    
                                          —
                                       
                                       
                                          manuálu.
                                       
                                    Prístroj na záznam a reprodukciu digitálneho zvuku zaznamenáva zvuk vo formáte MP3 a môže sa pripojiť k stroju na automatické spracovanie údajov cez USB rozhranie na stiahnutie alebo prenášanie MP3 alebo iných formátov. Takisto môže zaznamenávať hlas.
                              Kapacita pamäte je 128 MB.
                              Rozhlasový prijímač môže fungovať nezávisle.
                           
                        
               
                  8520 90 00
               
               
                  Zatriedenie sa riadi ustanoveniami všeobecných pravidiel 1, 3 písm. b) a 6 pre interpretáciu kombinovanej nomenklatúry a znením číselných znakov KN 8520 a 8520 90 00.
                  Prístroj na záznam a reprodukciu digitálneho zvuku dáva tomuto súboru jeho podstatný charakter.
               
            
                  
                              2.
                           
                           
                              Prenosný prístroj na batériu určený na príjem rozhlasového vysielania, kombinovaný v jednej skrini s prístrojom na záznam alebo reprodukciu zvuku. Obsahuje nasledujúce súčiastky:
                              
                                          —
                                       
                                       
                                          pamäť flash,
                                       
                                    
                                          —
                                       
                                       
                                          mikroprocesor vo forme integrovaných okruhov („čipy“),
                                       
                                    
                                          —
                                       
                                       
                                          elektronický systém vrátane nízkofrekvenčného zosilňovača,
                                       
                                    
                                          —
                                       
                                       
                                          obrazovku LCD,
                                       
                                    
                                          —
                                       
                                       
                                          rozhlasový tuner a
                                       
                                    
                                          —
                                       
                                       
                                          ovládacie tlačidlá.
                                       
                                    Mikroprocesor je naprogramovaný na používanie formátu MP3.
                              Zariadenie má konektory pre stereo slúchadlá a diaľkový ovládač.
                              Prostredníctvom USB rozhrania sa dá pripojiť k stroju na automatické spracovanie údajov, na stiahnutie a prenášanie MP3 alebo iných formátov. Takisto môže zaznamenávať hlas.
                              Kapacita pamäte je 128 MB.
                           
                        
               
                  8527 13 99
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 8527, 8527 13 a 8527 13 99.
                  Zatriedenie je založené na znení položky 8527; prijímacie prístroje na rozhlasové vysielanie, tiež kombinované, v jednej skrini, s prístrojom na záznam alebo reprodukciu zvuku.
               
            
                  
                              3.
                           
                           
                              Motorizovaný golfový vozík s rúrkovým hliníkovým rámom, na kolesách, so sedadlom na použitie, pokiaľ vozík nie je v pohybe, a riadidlami.
                              Ovládače na riadenie golfového vozíka sú umiestnené na riadidlách.
                              Golfový vozík má maximálnu rýchlosť 6,5 km/h a je vybavený 24 voltovým motorom na batérie.
                              Golfový vozík je určený na prepravu jedného vaku golfových palíc.
                              (Pozri fotografiu) (1)
                              
                           
                        
               
                  8704 90 00
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 8704 a 8704 90 00.
                  Golfový vozík je vylúčený z položky 8703, pretože nie je určený na dopravu osoby.
                  Okrem toho, vozík je vylúčený z položky 8709, pretože nejde o typ, ktorý sa používa v továrňach, skladoch, prístavoch alebo letiskách na prepravu tovaru na krátke vzdialenosti.
                  Jeho výhradné použitie je ako vozidlo na prepravu golfových vakov na golfovom ihrisku.
               
            
                  
                              4.
                           
                           
                              Multifunkčný prístroj, ktorý môže uskutočňovať tieto funkcie:
                              
                                          —
                                       
                                       
                                          skenovanie,
                                       
                                    
                                          —
                                       
                                       
                                          laserová tlač,
                                       
                                    
                                          —
                                       
                                       
                                          laserové kopírovanie (nepriamy postup).
                                       
                                    Prístroj, ktorý má niekoľko zásobníkov na papier, môže reprodukovať za minútu až 40 strán veľkosti A4.
                              Prístroj funguje buď autonómne (ako kopírovací stroj), alebo v spojení so strojom na automatické spracovanie údajov alebo v sieti (ako tlačiareň, skener a kopírovací stroj).
                           
                        
               
                  9009 12 00
               
               
                  Zatriedenie sa riadi ustanoveniami všeobecných pravidiel 1, 3 písm. c) a 6 pre interpretáciu kombinovanej nomenklatúry, poznámkou 5(E) ku kapitole 84 a znením číselných znakov KN 9009 a 9009 12 00.
                  Prístroj má niekoľko funkcií, z ktorých žiadna nedáva výrobku jeho podstatný charakter.
               
            
         
      
         (1)  Fotografia je len pre informáciu.